open-index/open-wikipedia-markdown huggingface dataset:
Virtual Boy

250px|mini|desno|Igraća konzola Nintendo Virtual Boy
**Virtual Boy** je ime igraće konzole koju je razvila japanska kompanija Nintendo, i ova konzola je bila puštena u prodaju 21. jula 1995. godine u Japanu, te 14. augusta 1995. godine u SAD-u. Virtual Boy je koristio dva očna projektora za prikazivanje igre u tri dimenzije, slika je doduše bila monohromatska. Nintendo je htio iskoristiti popularnost virtualne realnosti koja je tada bila poslije filma The Lawnmower Man. Zbog tehničkih problema i ova konzola je bila nepopularna i godinu dana poslje izlaska na tržište, prestaje se prodavati.

## Reference 
## Vanjski linkovi 
Kategorija:Igraće konzole
GameCube

**Nintendo GameCube** (; razvojno ime "Dolphin" – delfin) jest ime igraće konzole koju je razvila japanska kompanija Nintendo i pustila u prodaju 14. septembra 2001. godine. GameCube pripada šestoj generaciji igraćih konzola, a glavni konkurenti su Sony PlayStation 2 i Microsoft Xbox.

## Reference 
## Vanjski linkovi 
* 

Kategorija:Igraće konzole
PlayStation 2

**PlayStation 2** je igraća konzola iz porodice PlayStation, nasljednik superpopularne konzole PlayStation 1. Razvila ga je japanska kompamnija Sony 2000. godine. Pripada šestoj generaciji konzola (PS2, Sega Dreamcast, Microsoft Xbox, Nintendo GameCube). Kompatibilan je s igrama za PlayStation 1. Može reproducirati audio CD-ove i DVD Video (bez ikakvih dodataka). Igre većinom dolaze na DVD-ROM medijima i koriste DNAS sisitem za zaštitu od neovlaštenog umnožavanja.

## Također pogledajte 
* Spisak igara za PlayStation 2

## Vanjski linkovi 
Kategorija:Igraće konzole
PlayStation (konzola)

200px|mini|Sony PlayStation

**Sony PlayStation** je porodica konzola koju je razvila japanska kompanija Sony početkom 1990tih. Konzola je puštena u prodaju 3. decembra 1994. u Japanu po cijeni od 387$ (37.000 jena). Do 2006. godine prodana je u oko 100 miliona primjeraka. Ova konzola je postala sinonim i uzor za druge konzole koje su se pojavile kasnije, krajem 20. vijeka.

## Historija razvoja 
Kompanija Nintendo je pristupila Sony-u s ciljem razvoja CD-ROM dodatka "PlayStation" za igraću konzolu SNES. Kodno ime konzole je bilo PSX. Nakon što je dodatak razvijen, Sony je tražio 25% profita od svih dodataka  "PlayStation"a. Isti postotak je zahtjevan za svaku SNES-ovu videoigru koja je izdata u "CD-ROM" formatu. Nakon raskida ugovora, Sony umjesto da napusti razvoj, nastavlja s istim što za rezultat ima razvijenu cjelovitu igraću konzolu. Kompanija Nintedo je nakon ovih događaja uložila žalbu na Federalnom sudu u SAD-u, u namjeri da spriječi prodaju nove konzole. Temelj Nintendove tužbe bila je ta da je ime PlayStation njihovo vlasništvo, te da je tvrtka Sony prekršila osnove ugovora. Sudija koji je presjedao ovom slučaju odbacio je tužbu i nije opunomoćio zabranu prodaje igraće konzole PlayStation.

## PlayStation u popularnoj kulturi 
PlayStation je zbog svoje popularnosti postala sinonim za igraće konzole u popularnoj kulturi, te se pojavila na mnogo filmova i TV serija  (Prijatelji).

## Vanjski linkovi 
* Službene stranice porodice igraćih konzola Playstation

Kategorija:Igraće konzole
Kategorija:Japanski izumi
PlayStation 3

**PlayStation 3** (**PS3**) ime je za igraću konzolu sedme generacije koju je proizvela japanska kompanija Sony i sljedeća je u porodici konzola PlayStation. Konzola PlayStation 3 je kompatibilna s prijašnjim konzolama iz porodice PlayStation, tako da je moguće igrati igre sa PlayStation 1 i PlayStation 2. U Sjevernoj Americi konzola je izašla 17. novembra 2006. U Evropi je izašao u martu 2007. godine.

## Vanjski linkovi 
* The Authoritative Blu-ray Disc (BD) FAQ  by Hugh Bennett

Kategorija:Igraće konzole
Wii

250px|mini|desno|Nintendo Wii
**Wii** je ime Nintendove konzole koja je nasljednice konzole GameCube, i prema mišljenju Nintenda čini revoluciju u industriji video igara. Shodno tome, upravljač zna tačno poziciju igrača u tri dimenzije, što je inovativni koncept u konzolama. Mikroprocesor za Wii izrađuje američka firma IBM, dok kanadska kompanija ATI izrađuje grafički procesor. Konzola ima bežični ethernet Wi-Fi, te USB priključak. Nintendo je također obećao da će nova konzola biti kompatibilna sa GameCube, tako da će Wii moći korisiti već postojeću biblioteku softvera kao i hardverske dodatke za GameCube.

Kategorija:Igraće konzole
Pantera (čvor)

* Pantere (), rod mačaka
* Crna pantera, leopard (*Panthera pardus*) ili jaguar (*Panthera once*), čije je krzno, usljed melanizma crne boje
* Pantera (grupa), heavy metal grupa iz Teksasa
Ugao između pravih

Neka  prave  **a**,**b** čine uređen par (a,b). Ako su one orjentisane prave onda za  ugao između njih uzimamo ugao  koji čine poluprave h, k tih pravih i koje imaju smjer pravi a, b.

Ako su prave a i b razlićite prave one čine 4 konveksna ugla, od kojih su dva i dva unakrsna i jednaka ugla. Oni se dopunjavaju.

Uglom između pravih smatramo bilo koji od ta dva ugla.

Ugao između pravih p i q definišemo kao oštar ugao između njihovih normalnih vektora, tj.

\angle (p,q)=arccos \frac{\mid \overrightarrow{p}  \overrightarrow{q}  \mid  }{\mid\overrightarrow{p}\mid \mid \overrightarrow{q}\mid}

Neka su date 2 prave p_1 i p_2 i neka su njihove jednačine:

y=k_1x+n_1

y=k_2x+n_2

ugao \varphi između pravih p_1 i p_2 određen je sa

tg \varphi =\frac{k_2-k_1}{1+k_1k_2} 

Ako je 1+k_1k_2=0 prave su normalne tj \varphi =\pm 90^o tj uslov normalnosti je

k_1=- \frac{1}{k_2}

Prave

A_1x+B_1y+C_1 i

A_2x+B_2y+C_2

sijeku se u tački

:x=\frac{B_1C_2-B_2C_1}{A_1B_2-A_2B_1}=\frac{b_1-b_2}{k_2-k_1},\quad y=\frac{C_1A_2-C_2A_1}{A_1B_2-A_2B_1}=\frac{k_2b_1-k_1b_2}{k_2-k_1}.

Ugao koji čine te 2 prave definisan je formulom

: \mathrm{tg}\varphi=\frac{A_1B_2-A_2B_1}{A_1A_2+B_1B_2}=\frac{k_2-k_1}{1+k_1k_2}.

Zadane prave su
*paralelne ako je A_1B_2-A_2B_1=0 ili k_1=k_2,
* normalne ako je A_1A_2+B_1B_2=0 ili k_1=-\frac{1}{k_2}.
Prave koje prolaze kroz tačku M_0(x_0,y_0) i sa pravom 
Ax+By+C= 0  obrazuju ugao \gamma  imaju jednačinu

y-y_0= \frac{Btg \gamma -A}{Btg \gamma +A} (x-x_0)

 y-y_0= \frac{Btg \gamma + A}{Btg \gamma - A} (x-x_0)
## Izvori
* Прямая в пространстве, справочник математических формул «Прикладная математика»
*La recta
*Jednačina prave 

Kategorija:Ugao
Kategorija:Elementarna geometrija
Caterpie

Ime **Caterpie** dolazi od engleske riječi *caterpillar*, što znači gusjenica. U beta verzijama *Red*/*Blue* igara, imao je ime *Butterpie*

## Biološke karakteristike 
Caterpie je relativno slab Pokémon, međutim, kao i prave gusjenice, ima veliku moć prilagođavanje kako bi preživio. Malo tijelo mu omogućava da se popne na bilo koje mjesto, bez obzira na veličinu uspona. Kada dobije dovoljno energije za rast, pokrije se sa svilenkastom materijom, i postaje Pokémon čahura, Metapod. Caterpie je glavni plijen za Pidgeyja, Pidgeottoa, Spearowa i Taillowa.

## U videoigrama 
Caterpie se pojavljuje u serijama Pokémon video igara. Prvobitno samo na japanskom, ali kasnije prevedene i na ostale jezike, igre su se prodale u više od 143 miliona copija širom svijeta.

## U animiranoj seriji 
U animiranoj seriji, Caterpie je bio prvi Pokémon kojeg je Ash Ketchum uhvatio. Ubrzo ga je Ash upotrijebio da uhvati Pidgeottoa, ali je bio poražen zbog prednosti Pidgeottoa. Kasnije, uprkos tome što je bio oslabljen, pomogao je Ashu da porazi Tim Raketu koristeći *Napad paučinom*, te je evoluirao u Metapoda.

Kategorija:Pokémon bube
Kategorija:Otrovni Pokémoni
Crijepovići

**Crijepovići**, fočanski trgovci.

Među poznatijim fočanski trgovcima u prvoj polovini 15. vijeka su i braća Radeta i Radivoj Crijepović. U izvorima su navedeni kao: *Zripouich*, *Çripouich*, *Criepouich*, *Zriepouich*; a iz navedenog očito je da njihovog rodonačelnika treba tržiti u izvjesnom Crijepu od koga su dobili ime. Uzima se da je u određenom srodstvu sa Radetom i Radivojem Crijepovićem i poznatiji počteni vitez Pribislav Vukotić, koji je zabilježen i kao Pribislav Crijepović. Fočanskim Crijepovićima ne pripada Radijenko Crijepović. On je u literaturi povezivan s Fočom, ali je ipak utvrđeno da je on iz Gluhavice, koja se nalazi na području Srbije.

Radeta i Radivoj Crijepović najpoznatiji su preko svojih trgovačkih angažmana, kreditnih ugovora sa uglednim dubrovačkim trgovcima. Kao i drugi bosanski trgovci oni prave zaduženja u Dubrovniku u robi koju prevoze i preprodaju u svojoj sredini. Radeta se često zadužuje kod Dubrovčana radi obavljanja svojih trgovačkih poslova. U tom svojstvu prati se od 1420. do 1445. Radeta se zadužuje kod uglednih dubrovačkih trgovaca Teodora Prodanelića, Jurka Brankovića, Stefana Kasela, Laurencija Gučetića i Bojka Nenkovića. Sa Bojkom Nenkovićem Radeta je učestvovao u unosnom zakupu carinu u Olovu. Radetov brat Radivoj Crijepović prati se u zaduženjima u periodu 1429-1443. Njegovi kreditori su Simko Glavić, Đurko Pribojević, Marin Sorkočević i Antonije Butković.

Značaj Crijepovića u Foči naročito se ispoljava kroz administrativno-upravnu funkciju koju je u Foči obavljao Radeta Crijepović. Godine 1435. Radeta se pominje kao knez Foče. Na istoj poziciji bio je još jedne prilike, tokom 1445.

Kategorija:Ekonomija srednjovjekovne Bosne
Kategorija:Foča (Republika Srpska)
Nacionalni park Plitvička jezera

**Nacionalni park Plitvička jezera** je nacionalni park u Hrvatskoj. Sastoji se iz 16 kaskadnih jezera na rijeci Korani smještenih na području između Male Kapele i Plješevice u Lici. U administrativnom pogledu, manji dio parka se nalazi u općini Slunj, drugi u općini Otočac i Ogulin, dok je najveći dio u općini Korenica.

Region je proglašen nacionalnim parkom 1949. godine.

Plitvička jezera su specifična geološka i hidrogeološka krška pojava. Kompleks jezera je šumovit planinski kraj u kojem je nanizano 16 manjih i većih jezera kristalne smaragdno-modrozelene boje.

Vodeni kapacitet crpi iz brojnih rječica i potoka, a međusobno su spojena pjenušavim kaskadama i šumnim slapovima. Jezera su odvojena sedrenim barijerama, za čiji nastanak odlučni period je bio posljednjih desetak hiljada godina, što je karakteristika ovog parka.

Prostrani šumski kompleksi, izuzetne prirodne ljepote jezera i slapova, bogatstvo flore i faune, planinski zrak, kontrasti jesenjih boja, šumske staze i drveni mostići i drugo, dio su cjeline koju je i UNESCO proglasio svjetskom prirodnom baštinom.

## Legenda o nastanku 
Prema legendi Plitvička jezera su nastala nakon velike suše. Ljudi, životinje i bilje, čeznuli su za kapljicom vode. Narod se molio i molio. Tada se u dolini pojavi Crna Kraljica sa svojom veličanstvenom pratnjom; ona se smilovala narodu i uz jak vjetar i grmljavinu na zemlju je konačno pala kiša. Kiša je padala tako dugo dok nivo vode nije narastao dovoljno da oformi jezera.
## Reference 
## Vanjski linkovi 
* Službena stranica

Kategorija:Jezera u Hrvatskoj
Kategorija:Nacionalni parkovi u Hrvatskoj
Kategorija:Svjetska baština u Hrvatskoj
Kategorija:Turizam u Hrvatskoj
Kategorija:Zaštićena područja osnovana 1949.
Ivan I, kralj Francuske

**Ivan I** (15. novembar 1316. - 20. novembar 1316.) nazvan **posthumni**, je bio kralj Francuske i Navare i grof Šampanje iz dinastije Capet. Bio je sin i posthumni nasljednik kralja Francuske Luja X, i živio je pet dana. Time je imao najkraću neprikosnoveno priznatu vladavinu među svim francuskim kraljevima. Kao sin francuskog kralja Luja X i Klemencije Anžuvinske, sestre ugarskog kralja Karla I, bio je jedina osoba koja je bila kralj Francuske od rođenja, i na taj način, najmlađi kralj Francuske i jedina osoba koja je bila kralj Francuske tokom čitavog svog života.

Ivan je vladao pet dana a kao regent je bio njegov stric Filip sve do njegove smrti 20. novembra 1316. godine. Novorođenče kralj je sahranjen u baziliku Saint-Denis. Naslijedio ga je Filip, čiji je otvoreni legitimitet doveo do ponovne afirmacije Salisijskog zakonika koji isključuje žene iz linije nasljedstva francuskog trona.

Kategorija:Kraljevi Francuske
Kategorija:Kraljevi Navare
Kategorija:Grofovi Šampanje
Kategorija:Kapetovci
Nintendo 64

200px|desno|mini|Igraća konzola Nintendo 64

***Nintendo 64*** ili još ***N64*** ime je za igraću konzolu koju je projektirala japanska kompanija Nintendo i izbacila na tržišta Japana (23. juni 1996.), SAD (29. septembar 1996.), Australije/Evrope (1. mart 1997.) i Francuske (1. septembar 1997.). Prilikom izlaska na tržište Japana i SAD-a za konzolu N64 bile dostupne samo dvije igre: Super Mario 64 i Pilot Wings 64, dok za ostala tržišta bila je dostupna i igra Star Wars: Shadows of the Empire. Nintendo 64 spada u Petu generaciju igraćih konzola. Naslijedio ga je Nintendo GameCube.

## Reference 
## Vanjski linkovi 
* *Billboard Magazine* od 18. maja 1996., str. 58, koji pokriva lansiranje Nintendo 64, uključujući Yamauchijevo objašnjenje strategije kertridža i pregovore o Netscapeovoj online strategiji za Nintendo 64
* "Zašto Netscape skoro nije postojao", o Andreessonovom izboru da bude suosnivač Netscapea umjesto da radi na N64, a kasnije i o predlaganju prve online strategije N64
* 
* Indeks svih promotivnih videa za Nintendo 64
* Američki patent za N64
* Najkompletnija lista izdanih igara za N64 od strane NESWORLD-a

Kategorija:Igraće konzole
Karlo IV, kralj Francuske

**Karlo IV** (; 18. juni 1294 – 1. februar 1328), zvani **Lijepi** (), bio je kralj Navare (kao **Karlo I**) i posljednji francuski kralj iz dinastije Capet od 1322. do 1328. Karlo je bio treći sin Filipa IV i njegove supruge Ivane I, kraljice Navare. Odmah na početku vladavine, bio je suočen sa pobunom seljaka u Flandriji, a 1324. bio je neuspješan prilikom izbora novog cara Svetog rimskog carstva. Kao vojvoda Akvitanije, engleski kralj Edvard II je bio Karlov vazal, ali on nije htio da oda počast drugom kralju. Iz osvete, Karlo je osvojio provinciju Guyenne 1324. u sukobu poznatom kao Sensardorski rat. Mirovnim sporazumom Edvard II se zakleo na odanost Karlu i pristao da plati kaznu. U zamjenu, Guyenne je vraćena Edvardu ali sa znatno smanjenim teritorijem. Smrću Karla IV koji nije imao muškog nasljednika, loza dinastije Capet se završila. Naslijedio ga je njegov rođak Filip Valois, ali je njegov sporni legitimitet bio jedan od razloga izbijanja Stogodišnjeg rata.

Kategorija:Kraljevi Francuske
Kategorija:Kraljevi Navare
Kategorija:Grofovi Šampanje
Kategorija:Kapetovci
Kraljevski dvor u Deževicama

**Curia regis** - Deževice

Dokument koji predstavlja ugovor Vukše vlaha Mirilovića o prijevozu 150 tovara olova Marina Bunića govori i o bosanskoj kraljevskoj rezidenciji, vladarevom dvoru, koji je bio smješten u Deževicama.

* “Vochxa (nije navedeno prezime) vlachus Mirillouich facit manifestum quod ipse conuenit cum ser Marino Iunii Bisti de Bona presente et conueniente ire Dexeuiçe in curiam regis Bossina ad recipiendum ibi et conducendum Ragusii centum quinquaginta salmas plumbi dicti Marini et caricasse dictum plumbum pro portando Ragusium ad tardius usque ad XX dies mensis presentis maii ... pro naulo et conductura ... unium modium salis pro quolibet centenario dicti plumbi ad pondis venetiorum grossum"
* Izvor: (10. maj 1403. godine), Državni arhiv u Dubrovniku, Diversa Cancellariae, Svezak XXXIV, Folija 218v.

## Reference 
## Vanjski linkovi 
Kategorija:Izvori za historiju srednjovjekovne Bosne
Luj X, kralj Francuske

**Luj X** (4. oktobar 1289. - 5. juni 1316.), zvani "**Tvrdoglavi**" (francuski: le Hutin), je bio monarh iz dinastije Capet koji je vladao kao kralj Navare (kao **Luj I**) i grof Šampanje od 1305. godine i kao kralj Francuske od 1314. do svoje smrti.

Bio je najstariji sin kralja Francuske Filipa IV i kraljice Navare Ivane I. Njegova kratka vladavina je bila u znaku borbe protiv plemstva zbog fiskalnih i centralizovanih reformi koje je pokrenuo Enguerrand de Marigny za vrijeme vladavine njegovog oca. Lujev stric, Karlo, grof Valoisa, lider stranke feudalista, je uspio uvjeriti kralja da pogubi Enguerranda de Marignya.

Luj je dozvolio kmetovima da otkupe svoju slobodu (što je bio prvi korak u ukidanju kmetstva), ukinuo ropstvo i ponovo primio jevreje. Luj se 1305. godine ženi Margaretom Burgundskom, koja mu je rodila kćerku Ivanu. Margareta je kasnije osuđena na preljubu i zadavljena u zatvoru. Luj se 1305. godine ženi Klemencijom Anžuvinskom, koja rađa Ivana I, nekoliko mjeseci nakon smrti kralja. Ivanova prerana smrt je dovela do sporne sukcesije.

## Ličnost, brak i krunisanje 
Bio je sin francuskog kralja Filipa IV i navarske kraljice Ivane I.

## Reference 
## Vanjski linkovi 
* http://www.france-pittoresque.com/rois-france/louis-Xb.htm
* https://web.archive.org/web/20170805111629/http://www.lebrelblanco.com/12.htm

Kategorija:Kraljevi Francuske
Kategorija:Kraljevi Navare
Kategorija:Grofovi Šampanje
Kategorija:Kapetovci
E (broj)

**Broj e** zove se još Eulerov (fon. *Ојlerov*) broj ili Napierova konstanta je baza prirodnog logaritma. U sadašnjoj matematici jedan je od značajnijih brojeva. U tu grupu spadaju još 0 (broj), 1 (broj), pi (*π*) i imaginarna jedinica (i).

Eulerov broj broj je iracionalan i transcedentalan broj. On iznosi

 e ≈ 2,71828 18284 59045 23536 02874 71352 ... 

## Definicija 
Broj e je

# Granična vrijednost beskonačnog niza 
#: e = \lim_{n\to\infty} \left( 1 + \frac{1}{n} \right)^n
# Zbir beskonačnog niza :
#: e = \sum_{n = 0}^\infty \frac{1}{n!} = \frac{1}{0!} + \frac{1}{1!} + \frac{1}{2!} + \frac{1}{3!} + \frac{1}{4!} + \cdots
#:: Gdje je  *n*! faktorijel  *n*.
#:
# Pozitivna vrijednost koja zadovoljava 
#: \int_{1}^{e} \frac{1}{t} \, dt = {1} 
#:
#: Ekvivalencija između ova tri iskaza može se dokazati.
#:
# Susreće se i kao dio  eulerovog identiteta:
#: e^{\mathrm i\cdot\pi} = -1


Kategorija:Matematičke konstante
Kategorija:Realni transcendentni brojevi
Kategorija:Leonhard Euler
Eulerov integral

U matematici, postoje dva tipa **Eulerovog integrala**:

: 1. *Eulerov integral prvog reda*: tzv. Beta funkcija
:: \mathrm{\Beta}(x,y)= \int_0^1t^{x-1}(1-t)^{y-1}\,dt =\frac{\Gamma(x)\Gamma(y)}{\Gamma(x+y)}

: 2. *Eulerov integral drugog reda*: tzv. Gama funkcija
:: \Gamma(z) = \int_0^\infty  t^{z-1}\,e^{-t}\,dt

Za pozitivne cijele brojeve *m* i *n*
:\mathrm{\Beta}(n,m)= {(n-1)!(m-1)! \over (n+m-1)!}={n+m \over nm{n+m \choose n}}
:\Gamma(n) = (n-1)! \,

## Također pogledajte
*Eulerov integral (termodinamika)
*Leonhard Euler

## Reference 
## Literatura 
* Milton Abramowitz and Irene Stegun, editors. *Handbook of Mathematical Functions with Formulas, Graphs, and Mathematical Tables*.
* I.S. Gradshteyn (И. С. Грaдштейн), I.M. Ryzhik (И. М. Рыжик); Alan Jeffrey, Daniel Zwillinger, editors. *Table of Integrals, Series, and Products*, seventh edition. Academic Press, 2007. . Errata. *(Several previous editions as well.)*
* A.P. Prudnikov (А. П. Прудников), Yu.A. Brychkov (Ю. А. Брычков), O.I. Marichev (О. И. Мaричев). *Integrals and Series*. First edition (Russian), volume 1–5, Nauka, 1981−1986. First edition (English, translated from the Russian by N.M. Queen), volume 1–5, Gordon & Breach Science Publishers/CRC Press, 1988–1992, . Second revised edition (Russian), volume 1–3, Fiziko-Matematicheskaya Literatura, 2003.
* Yu.A. Brychkov (Ю. А. Брычков), *Handbook of Special Functions: Derivatives, Integrals, Series and Other Formulas*. Russian edition, Fiziko-Matematicheskaya Literatura, 2006. English edition, Chapman & Hall/CRC Press, 2008, .
* Daniel Zwillinger. *CRC Standard Mathematical Tables and Formulae*, 31st edition. Chapman & Hall/CRC Press, 2002. . *(Many earlier editions as well.)*
* Meyer Hirsch, Integral Tables, Or, A Collection of Integral Formulae (Baynes and son, London, 1823) [English translation of *Integraltafeln*] 
* Benjamin O. Pierce A short table of integrals - revised edition (Ginn & co., Boston, 1899)

Kategorija:Gama i vezane funkcije
Nenad Fejić

**Nenad Fejić**, (Ženeva, 6. septembar 1950),historičar.

Gimnaziju i Filozofski fakultet, grupa za historiju, završio je na Univerzitetu u Beogradu. Na istom fakultetu je 1978. godine branio i magistarski rad *O kotorskoj kancelariji*, a 1986. i doktorski sa tezom *Španci u Dubrovniku u XIV i XV veku*.

Istraživao je arhive u Kotoru, Dubrovniku, Barceloni, Sevilji, Simankasu. U Istorijskom institutu SANU radi od 1978. godine, a od 1990. je kao gostujući profesor otisao na univerzitet u Poatijeu i Limožu u Francuskoj. Od 1996 radi kao redovni profesor na Univerité des Antilles et de la Guyane.

Bavi se istraživanjem odnosa srednjovjekovne Srbije sa političkim i privrednim središtima zapadnog sredozemlja, a također i pomoćnim historijskim naukama. O bosanskoj srednjovjekovnoj historiji je objavio izuzetno značajan rad *Notes sur la traité des esclaves de Bosnie à Barcelone au Moyen age* (1982).

Kategorija:Historiografija srednjovjekovne Bosne
Kategorija:Srbijanski historičari
Kategorija:Biografije, Ženeva
Kategorija:Rođeni 1950.
Miloš Blagojević

**Miloš Blagojević**, (17. oktobar 1930 – 27. juni 2012) bio je srpski historičar i član SANU. Bavio se proučavanjem srpske srednjovjekovne historije, posebno privredne i društvene. Zapaženi su i njegovi radovi o historijskoj geografiji.

Osnovnu školu je završio u Militićevu, gdje je i rođen, a gimnaziju u Vršcu. Vojno-pomorsku akademiju u Splitu završio je 1951. U oktobru iste godine uhapšen je po liniji Informbiroa, i osuđen na šest godina zatvora. Kaznu je izdržavao u Bileći i na Golom otoku. Pošto mu je kazna smanjena na dvije godine, sa Golog ostrva je pušten krajem 1955.
 
Nakon puštanja iz zatvora upisuje Filozofski fakultet Univerziteta u Beogradu, gdje završava historiju 1960. Radio je dvije godine u osnovnoj školi u Militićevu, a 1962. biran je za asistenta Istorijskog instituta SANU u Beogradu na kojem je radio do 1972. Magistarski rad *Planine i pašnjaci u srednjovekvnoj Srbiji* branio je 1966, a doktorsku tezu *Zemljoradnja u srednjovekovnoj Srbiji*, odbranio je 1970.

Za docenta na Filozofskom fakultetu u Beogradu je biran 1972, i to za predmet Historijska geografija. Vanredni profesor postao je 1977, a redovni 1983. Penzionisan je 1996.

U toku svog naučno-istraživačkog djelovanja objavio je više od 50 naučnih radova kao i brojne sitne priloge u enciklopedijama i novinama. Najobimnija istraživanja
izvršio je u oblasti poljoprivredne proizvodnje i agrarnih odnosa u srednjovjekovnoj Srbiji. Rezultate je objavio u svojoj magistarskoj i doktorskoj disertaciji koje su štampane 1966. i 1973. Također se bavio i diplomatikom ispravivši nekoliko datacija pojedinih povelja. Osim toga, imao je i zapaženih radova iz oblasti historijske geografije, od kojih se ističe djelo "Pregled istorijske goegrafije srednjovjekovne Srbije". Među svojim radovima ima i nekoliko članaka posvećenih srednjovjekovnoj Bosni, od kojih se posebno ističu članci *Bosansko završje* (ZFF XIV-1, Beograd, 1979, 129-144.) i *Severna granica bosanske države u XIV veku*, (Bosna i Hercegovina od srednjeg veka do novijeg vremena, SANU, Istorijski institut, Zbornik radova 12, Beograd, 1995, 59-76.).

## Reference 
Kategorija:Rođeni 1930.
Kategorija:Umrli 2012.
Kategorija:Biografije, Plandište
Kategorija:Biografije, Militićevo
Kategorija:Historiografija srednjovjekovne Bosne
Kategorija:Srbijanski historičari
Kategorija:Članovi SANU
David C. Jewitt

mini|desno|200px|David C Jewitt

**David C. Jewitt** (Engleska, 1958. - ), je britanski astronom.

David C. Jewitt je profesor astronomije na institutu za astronomiju univerziteta Hawaii (University of Hawaii). Diplomirao je 1979. na Londonskom univerzitetu (University of London), a magistrirao (1980.) i doktorirao (1983.) na Kalifornijskom institutu za tehnologiju (California Institute of Technology).

Područja istraživanja Davida Jewita su Sunčev sistem i to izvan putanje Neptuna. Također je istraživao i nastanak Sunčevog sistema i fizičke karakteristike kometa.

David Jewitt je poznat i po svojim otkrićima i ko-otkrićima brojnih satelita gasonih džinova Sunčevog sistema, te asteroida.

## Vanjski linkovi
* Curriculum vitae
* Publications
* David Jewitt website
* Video intervju na YouTube o Kuiperovom pojasu, Pan-STARRS, i ledenim kometama

## Reference 
## Vanjski linkovi 
Kategorija:Britanski astronomi
Kategorija:Rođeni 1958.
Kategorija:Živi ljudi
Kategorija:Biografije, London
Joseph Henry

mini|desno|Joseph Henry
Jospeh Henry (Albany, New York, 17. decembra 1797. – 13. maja 1878.), bio je škotsko-američki naučnik.

Tokom života su ga smatrali jednim od najistaknutijih američkih naučnika, odmah iza Benjamina Franklina. Dok je izrađivao elektromagnete, otkrio je elektromagnetski fenomen samo-induktivnosti. Također je otkrio obostranu induktivnost nezavisno od Faradaya, iako je Faraday prvi objavio rezultate. Njegov rad na elektromagnetskom releju bio je baza za izradu telegrafa, kojeg su izumili Samuel Morse i Charles Wheatston.

SI jedinica za induktivnost, henri (H), nazvana je u njegovu čast.

## Također pogledajte 
* Elektromagnetizam
* Henri

Kategorija:Američki fizičari
Kategorija:Škotski fizičari
Kategorija:Naučnici po kojima su nazvane jedinice SI sistema
Spisak hrvatskih kraljeva

mini|Petar Krešimir IV
Historija Hrvatske u doba narodnih vladara se dijeli na dva perioda. Tokom prvoga, Hrvatska je bila podijeljena na Dalmatinsku i Panonsku kneževinu, dok nakon Tomislavove pobjede nad Mađarima dolazi do ujedinjenja države i nastanka kraljevstva. Za popis vladara tokom prvog razdoblja pogledajte stranicu Hrvatski knezovi.

Popis Hrvatskih kraljeva:
;Dinastija Trpimirovići
* Tomislav (925–928)
* Trpimir II (928–935)
* Krešimir I (935–945)
* Miroslav (945–949)
* Miroslav Krešimir II (949–969)
* Stjepan Držislav (969–997)
* Svetoslav Suronja (997–1000)
* Krešimir III (1000–1030)
* Stjepan I (1030–1058)
* Petar Krešimir IV (1058–1074)
* Dmitar Zvonimir  (1075–1089) (**nije bio Trpimirović)**
* Stjepan II (1089–1091)

;Dinastija Svačići
* Petar Svačić (1091–1097)

Smrću Petra Svačića u bitki protiv Mađara nestaje posljednji narodni kralj Hrvatske. Proći će još pet ratnih godina do trenutka sklapanja hrvatsko - ugarske personalne unije dva kraljevstva s jednim zajedničkim kraljem iz dinastije Arpadovići. Popis tih kraljeva možete naći na stranici Spisak hrvatsko-ugarskih kraljeva.

Kategorija:Historija Hrvatske
Kategorija:Hrvatski vladari
Kraljevi
Mihajlo Krešimir II

**Mihajlo Krešimir II**, hrvatski kralj od 949. do 969.

Nakon uspješnog kraljevanja Trpimira II i Krešimira I, godine 945. kralj postaje Miroslav, najstariji sin Krešimira I. Odmah na početku njegovog vladanja ban Pribin izaziva unutrašnje sukobe za prijesto, koji će nakon velikih nereda završiti Miroslavljevom smrću. Na prijesto je tako godine 949. došao Mihajlo Krešimir II.

Za vrijeme unutarašnjih sukoba Hrvatska je oslabila, smanjila se njena vojska, mornarica se prepolovila, a granične su se zemlje od nje otcijepile. Tako su se ostrva Brač, Hvar i Vis opet pridružili neretvanskoj oblasti, a dalmatinski gradovi i ostrva Bizantu. Mađari su preoteli istočnu Slavoniju i Srijem.

Kralj Mihajlo Krešimir II kasnije je uspio donekle obnoviti hrvatsku moć. Ponovo je zavladao Bosnom, a vlast mu je u zemlji između Save i Drave ostala pod sigurnom kontrolom. Održavao je dobre odnose s dalmatinskim gradovima, posebno sa Zadrom. Uz njegovo ime se vežu i neki falsifikati kraljevskih isprava. Tako je Nada Klaić dokazala da isprava kojom je Krešimir navodno darovao samostanu Svetoga Krševana selo Diklo zapravo falsifikat iz kasnijih vijekova. Usprkos tome, sama geneološka vrijednost isprave nije upitna.

Njegova žena Jelena Slavna dala je sagraditi u Solinu dvije crkve. Crkva svetog Stjepana služila je kao grobnica kraljeva, a crkva svete Marije kao krunidbena bazilika.

Krešimir II umro je oko 969, a naslijedio ga je njegov sin Stjepan Držislav.

Kategorija:Trpimirovići
Kategorija:Hrvatski vladari
Kategorija:Historija Hrvatske
Stjepan Držislav

**Stjepan Držislav** hrvatski kralj, vladao je od 969. do 997. godine.

Sin je kralja Mihajla Krešimira II i bio je u dobrim prijateljskim odnosima s Bizantom i njihov saveznik u borbi protiv bugarskog carstva.

Bugarski car Samuilo (980.-1014.) uspio je za nekoliko godina proširiti svoju vlast na Bosnu, Srijem, Srbiju i današnje srpsko Podunavlje, te na cijelo jadransko primorje južno od rijeke Cetine, osvojivši Duklju, Travunju, Zahumlje i neretvansku područje. Tako je postao opasan susjed hrvatskoj državi između 986. i 989. godine

Car Samuilo provalio je i u Hrvatsku, dospjevši do Zadra (kojeg je opkolio i bezuspješno pokušao zauzeti), ali ju nije uspio pokoriti, što dokazuje da se je Hrvatska za vladanja Krešimira II. i njegova sina Stjepana Držislava uspjela oporaviti od posljedica unutarnjih sukoba. Kraljevina Hrvatska je bila u savezu s Bizantom, koji je vodio 40-godišnji rat s carem Samuilom. S ciljem da što više učvrsti savezničke odnose, Bizant je ustupio Stjepanu Držislavu na upravu dalmatinske gradove i ostrva, kao nekad Tomislavu. Samom Držislavu, Bizant je priznao kraljevski naslov i obdario ga kraljevskim znakovima: krunom, žezlom, plaštem i zlatnom jabukom, te ga je odlikovalo titulom carskog "eparha i patricija".

Dugi mir, u 10. vijeku, između Hrvata i Mlečana omogućio je razvoj trgovine na moru. Međutim Mlečani koji su najviše profitirali tom trgovinom, nakon što su uspostavili dobre odnose s Bizantom i njemačko-rimskim carstvom, odlučili su prestati plaćati "uobičajeni danak" ("solitus census") Hrvatima i Neretvanima, što je dovelo do novih sukoba na moru.

Kralj Stjepan Držislav umro je god. 997. a za sobom je ostavio tri sina: Svetoslava Suronju, Krešimira III i Gojislava.

## Također pogledajte 
* Historija Hrvatske

## Vanjski linkovi
* Stjepan Držislav ustrajao je na prijateljstvu sa bizantijskim carem Bazilijem II, a bio protiv Samuilove države, pa je Samuilo napao Hrvatsku pustošeći obalom sve do Zadra 

Kategorija:Hrvatski vladari
Kategorija:Historija Hrvatske
Kategorija:Trpimirovići
Stjepan II Trpimirović

**Stjepan II.** hrvatski kralj, vladao je od 1089. do 1091. godine.

Kako mu je sin Radovan umro još za njegova života, kralja Zvonimira naslijedio je, 1089. godine, Stjepan II, posljednji Trpimirović. 
Nakon svog neuspjeha da preuzme vlast u razdoblju nakon smrti Petra Krešimira IV, Stjepan II bio je prisiljen živjeti u samostanu sv. Stjepana kod Splita. Formalni razlog za život u samostanu postaje navodna bolest, tako da u svojoj darovnici iz 1078. Stjepan piše: "Ja Stjepan, nekad svijetli herceg Hrvata, shrvan teškom bolešću dozvah k sebi časne svećenike hrvatskog kraljevstva da mi nađu lijeka za moje grijehe. Po njihovu savjetu pobrinuh se, te se dadoh prenijeti u samostan sv. Stjepana. Tu se odrekoh svih svojih časti i odabrah grobnicu, preporučivši se glavaru samostana da me spominje u svojim molitvama."

Nakon povlačenja Stjepana II u samostan, za njega se više nije čulo sve do Zvonimirove smrti 1089. godine, kada ga je hrvatski narod, doslovno, izvukao iz samostana, te svečano okrunio za kralja.

Stjepan II nazivao se kao i veći broj svojih prethodnika "Božjom milošću kralj Hrvata i Dalmatinaca". Oko njega se okupilo visoko svećenstvo i velika većina hrvatskih velikaša i plemića, što dokazuje da je cijela hrvatska država bila u njegovoj vlasti. Kralj Stjepan II. vladao je manje od dvije godine tokom kojih vanjskopolitički protivnici nisu stvarali probleme očekujući smrt staroga kralja bez djece.

Budući da pitanje svoga nasljednika nije riješio tokom života, oružani sukob koji usljeđuje nakon njegove smrti nije nikoga iznenadio. Odmah nakon njegove smrti početkom 1091. godine, žena kralja Zvonimira Jelena Lijepa, uspjela je, pozivajući se na pravo posljednje živuće osobe dinastije Trpimirovića i bratove vojnike, postaviti za kralja Hrvatske svoga brata ugarskoga kralja Ladislava.

Kategorija:Trpimirovići
Kategorija:Hrvatski vladari
Petar Svačić

[mini|Smrt kralja Petra Svačića u Gori Gvozdu 1097 god. ([Oton Iveković)]]

**Petar Svačić**, hrvatski kralj, vladao je od 1093. do 1097. godine.

Kralj Petar je navodno vladao od 1093. godine. Poznat je još i kao Petar Svačić (ili Snačić). Međutim nema nikakvih dokaza da je Petar bio član obiteljske loze Svačića, nego je to posljedica neosnovane tvrdnje jednog hrvatskog historičara iz druge polovine 19. vijeka.

Kralj Petar stolovao je u Kninu i pretpostavlja se da je u njegovoj vlasti bila stara jezgra hrvatske države, znači bez dalmatinskih gradova i područja između Save i Drave. Zasigurno nikad nije okrunjen za kralja, jer se kruna Zvonimirova nalazila u rukama splitskog nadbiskupa Lovre koji je umro 1099. godine.

Nakon smrti ugarskog kralja Ladislava 1095. godine, na prijestolje dolazi njegov najstariji sinovac Koloman, koji je nakon pomirbe sa papom Urbanom II krenuo u vojni pohod na Hrvatsku.

Krajem marta odnosno početkom juna god. 1097. godine na sjevernom podnožju gore Gvozda došlo je do bitke, u kojoj je kralj Petar izgubio život na ratištu, i tako ostao zapamćen kao posljednji hrvatski kralj "narodne krvi". U spomen nesretnog hrvatskog junaka gora koja je dotada imala ime Gvozd, naziva se Petrov gvozd odnosno Petrova gora.

## Vanjski linkovi 
* Kralj Petar Svačić (1093-1097.) - rođen u Kamičku nad Krkom
* Spomenik Petru Svačiću na Petrovoj gori

Kategorija:Hrvatski vladari
Stjepan I

**Stjepan I** se može odnositi na:

* Papa Stjepan I, vladao 254 - 257
* Stjepan I, kralj Hrvatske, vladao 1030 - 1058
* Stjepan I, kralj Mađarske, vladao 1001 - 1038
* Stjepan I, ban Bosne
Stjepan II

**Stjepan II** se može odnositi na:

* Stjepan II, kralj Hrvatske, posljednji Trpimirović
* Stjepan II, kralj Ugarske i Hrvatske (1101 – 1. mart 1131), vladao 1116 - 1131
* Stjepan II, papa
* Stjepan (II), prethodnik Stjepana II, pape - ispušten sa službenog spiska rimskih papa
* Stjepan II, zagrebački biskup, zagrebački biskup (oko 1225.-1249.)
Jezik (čvor)

* Jezik, komunikacijski sistem
* Jezik (anatomija), organ za okus i govor
* *Jezik* (časopis), hrvatski stručni časopis
* Formalni jezik, u matematici, logici i računarstvu
* Programski jezik, jezik za pisanje programa koje računar poznaje i koje može izvršiti
Stanko Vraz

mini|**Stanko Vraz**
**Stanko Vraz** (*Jakob Frass*; Cerovec Stanka Vraza, 30. juni 1810. - Zagreb, 20. maj 1851. godine) je bio hrvatski i slovenski pisac.

Po svojoj raznovrsnoj djelatnosti (pjesnik, kritičar, putopisac, prevodilac) Vraz je jedan od najistaknutijih iliraca i prvi hrvatski profesionalni književnik.

1842. godine, s Vukotinovićem i Rakovcem izdaje kritički časopis *Kolo*. U kritici se bori za evropski kriterije i protiv diletantizma, a za književno je stvaranje tražio da se oslanja na tekovine narodne i slavenske književnosti. Najvredniji dio njegova rada jest ljubavna lirika. Kao pjesnik *Đulabija* i niza soneta *Sanak i istina*, on unosi u hrvatsku liriku svjež, lak i nepatvoren izraz, nasuprot deklamacijama i retorici, što je prevladavalo u pjesmama većine iliraca. U satirama i epigramima ismijava nedostatke društvenog i književnog života, posebno utilitarizam i diletantizam patetičnih tamburaša i budničara. Njegova lirika inspirisana je romantičnom erotikom u stilu i u modi njegova doba, posvećenom imaginariom ljubavnim idealima.

## Stil pisca 
U težnji da nađe što adekvatniji izraz za svoje pjesničke vizije Vraz je pronalazio različite forme: od klasičnih soneta do romance i balade, te gazele; pa je i na taj način obogatio našu književnost onoga vremena. Bilo je u tom traženju i lutanja, i slabih stihova, bilo je naročito mnogo borbe s jezikom, što nije nikakvo čudo kad je Vraz Slovenac. No usprkos svim tim slabostima Vraz je u svoju poeziju unio mnogo iskrenih, osobnih momenata koji variraju od vedrih stihova do sumornih motiva i atmosfera.

## Vanjski linkovi 
*Pjesme

## Reference 
Kategorija:Slovenski pisci
Kategorija:Hrvatski pisci
Kategorija:Hrvatski pjesnici
Kategorija:Hrvatski narodni preporod
Kategorija:Slovenski pjesnici
Omiška Dinara

mini|desno|250px|Zapadni obronci Omiške Dinare
**Omiška Dinara** (nekad i samo **Dinara**) jest planina u Hrvatskoj, uz obalu Jadranskog mora, jugoistočno od Splita i Omiša. Sa zapadne i sjeverne strane omeđuje ju rijeka Cetina. Na istoku se nastavlja u Omišku Rogoznicu. U podnožju su, s južne strane, naselja Ravnice, Brzet, Nemire, Borak, Čelina, Ruskamen. Omiljeno je penjalište brojnim planinarima. Najviši joj je vrh Kula (864 m), iznad naselja Stanići. S vrha se pruža pogled na Brač i Hvar te na Mosor i Biokovo.

Istočni obronci bili su paljeni više puta, a najveću štetu pretrpjeli su 2003.

## Vanjski linkovi 
* Slika Omiške Dinare

Kategorija:Planine u Hrvatskoj
Željeznogorsk

* Željeznogorsk (Krasnojarski kraj), grad u Krasnojarskom kraju u Rusiji
* Željeznogorsk (Kurska oblast), grad u Kurskoj oblasti u Rusiji
* Željeznogorsk-Ilimski, grad u Irkutskoj oblasti u Rusiji
Natpis Vignja Miloševića

***Kočerinska ploča*** '*ili *Natpis Vignja Miloševića'''* je nadgrobni spomenik Vignja Miloševića donesen s Kočerinskoga polja 1872. i uzidan u Župni dvor u Kočerinu, a 1927, kad je izgrađen novi Župni dvor i ploča je prenesena tamo. Visina ploče je 137 cm, a širina nejednaka: 50 cm, 49 cm i 53 cm. Otkriven je 1983. na nekropoli Lipovac, u selu Kočerin, kod Širokog Brijega, gdje je danas izložen u župnim prostorijama u Kočerinu. i prikazuje veliki broj ligatura. Tekst govori kako je Viganj Milošević služio pet bosanskih vladara, banu Stjepanu, kralju Tvrtku, kralju Dabiši, kraljici Grubi i kralju Ostoji, a završava se porukom: *имолꙋвасьненаст ꙋпаитенамеѣсмь билькаковиесте виꙉетебитикако вьсмьѣ* (*I molim te ne gazi me jer sam bio kao ti i bit ćeš kao ja'').

Va ime o(t)ca i
sina i svetago
d(u)ha amin'. Se
leži Vign'
Milošević'
služi banu S-
tipanu i kralu T-
(vart)ku i kralu Da-
biši i kralici Grubi
i krala Ostoju i u t-
o vrime doide (i)
svadi se Ostoja
kral' s hercegom'
i z Bosn(o)m' i na Ugre
po(id)e Ostoja to v-
rime mene Vigna
doide kon'čina
i legoh' na svo-
m' plemenitom'
pod' Kočerinom'
i molu vas' nenast-
upaite na me ja s(a)m'
bil' kakovi este
vi ćete biti kako-
v' sam' ja

## Također pogledajte 
* Bosančica

## Literatura 
* Viganj i njegovo doba. Zbornik radova znanstvenog simpozija u povodu obilježavanja 600. obljetnice prvog pisanog spomena imena Kočerin i srednjovjekovnog natpisa Vignja Miloševića, Gral i Odbor za obilježavanje 600. godišnjice, Kočerin-Široki Brijeg 2004.

## Reference 
Kategorija:Izvori za historiju srednjovjekovne Bosne
Kategorija:Stećci u Širokom Brijegu
Kategorija:Stećci sa natpisom
Željeznogorsk (Kurska oblast)

mini|250px|Lenjinova ulica u Železnogorsku
**Železnogorsk** () jest grad u Rusiji, u Kurskoj oblasti. 2005. godine imao je oko 96.200 stanovnika.

## Položaj 
Nalazi se na 52°20' sjeverne geografske širine i 35°22' istočne geografske dužine, južno od granice sa Orelskom oblašću, na sjeveroistočnoj obali jezerceta i sa obiju strana rječice, koja je pritokom rijeke Černje.

Smješten je na zapadnom kraju Srednjeruske visoravni.

Udaljen je 130 km od Kurska, upravnog sjedišta Kurske oblasti, čiji je drugi po veličini grad.

## Historija 
Kao naselje je utemeljen 1952. godine, pokraj željezničke stanice Mihajlovski Rudnik. Gradom postaje 1962. godine.

## Privreda i promet 
Obližnji rudnici željeza su razlogom postojanja Železnogorska. U blizini se nalazi željeznička stanica Mihajlovski Rudnik. Južno od grada prolazi magistrala E381-A142.

Vremenska zona: Moskovsko vrijeme
## Reference 
## Vanjski linkovi 
* http://www.gks.ru/free_doc/new_site/perepis2010/croc/perepis_itogi1612.htm
* https://rosstat.gov.ru/vpn/2020/Tom1_Chislennost_i_razmeshchenie_naseleniya

* http://feradmin.rkursk.ru/ (ru)
* https://zheleznogorsk1.jsprav.ru/

Kategorija:Gradovi u Rusiji
Kategorija:Kurska oblast
Prva hrvatska nogometna liga 1993/94.

## Zanimljivosti 
* Goran Vlaović ( NK Croatia Zagreb ) je protiv Pazinke u 16. kolu postigao 5 pogodaka u 10:1 pobijedi svoje ekipe.
* Pobijeda Hajduka u 32. kolu ( 10:0 protiv Radnika ) najveća je pobjeda u historiji HNL-a.

## Nastup klubova u Evropi 
* UEFA Liga prvaka, pretkolo: 22px B68 Toftir - **Croatia Zagreb** 0:5, 0:6; 1. kolo: 22px **Steaua Bukurešt** - Croatia Zagreb 1:2, 3:2
* Kup pobjednika kupova, 1.kolo: Hajduk Split - 22px **Ajax** 1:0 ( u Ljubljani ) 0:6

1993./94.
Hrvatska
Kategorija:1993. u Hrvatskoj
Kategorija:1994. u Hrvatskoj
Moderna filozofija

Sa Hegelovom filozofijom se završava kontinuitet novovjekovne filozofije i od tada govorimo o modernoj filozofiji. Pod pojmom "savremeno" misli se na ono što odgovara biti vremena u kome živimo, a ne samo ono što je novo, što nastaje baš sada.

: ***Moderna filozofija***

* Arthur Schopenhauer (1788 - 1860)
* Friedrich Nietzsche (1844 - 1900)
* Søren Kierkegaard (1813 - 1855)
* Henri Bergson (1859 - 1941)

:: *dijalektički materijalizam*
* Karl Marx (1818 - 1883)

:: *fenomenologija, filozofija egzistencije*

* Edmund Husserl (1859 - 1938)
* Martin Heidegger (1889 - 1977)
* Karl Jaspers (1883 - 1969)
* Jean-Paul Sartre (1905 - 1980)

:: *analitička filozofija*

* Gottlob Frege 
* Bertrand Russell
* Ludwig Wittgenstein
* Rudolf Carnap
* Carl Popper
* Saul Kripke
* Thomas Nagel
* Alfred North Whitehead

:: *frankfurtska škola*

* Theodor Adorno
* Herbert Marcuse (1898 - 1979)
* Jurgen Habermas
* Max Horkheimer (1895 - 1973)

:: *postmodernizam*

* Jacques Derrida
* Jean Baudrillard
* Jean-Francois Lyotard
* Michel Foucault
* Gilles Deleuze

Kategorija:Historija filozofije
Jezik (anatomija)

mini|200px|Ljudski jezik

**Jezik** (kao dio probavnog sistema) je mišić koji se nalazi na dnu usne šupljine a služi za prevrtanje hrane (dok je zubi žvaču), i gutanje. Jezik je također glavni organ za okus, pa je velik dio površine jezika prekriven okusnim pupoljcima. Još jedna funkcija jezika jest da pomaže u formiranju govora.

Zubna pulpa (pulpa dentis)

Zubnu pulpu čini mekano vezivno tkivo slično embrionalnom tkivu (mezenhimu). U njoj se nalaze fibroblasti (ćelije koje stvaraju vlakna), kolagena i retikularna vlakna, kao i mnogo osnovne supstance. Pulpa je bogato prokrvljena i ima živce. Na njenoj površini nalaze se odontoblasti – ćelije koje stvaraju dentin.

S godinama se šupljina pulpe smanjuje jer se stvara novi, tzv. sekundarni dentin, koji je slabije organizovan.

Jezik je mišićni organ obložen sluznicom usne šupljine. Učestvuje u žvakanju, gutanju, govoru, osjećaju ukusa i obradi hrane. Građen je od mišića koji su raspoređeni u različitim pravcima, što mu omogućava veliku pokretljivost. Između mišića se nalaze krvni sudovi, masno tkivo i vezivno tkivo.

Površinu jezika prekriva sluznica (tunica mucosa) koja je čvrsto povezana s mišićima. Njen površinski sloj je višeslojni pločasti epitel – kod čovjeka nije rožnat, dok je kod životinja često orožao. Ispod epitela nalazi se sloj vezivnog tkiva koji sadrži krvne sudove i žlijezde.

Na jeziku postoje različite papile (izbočine) koje imaju različit oblik i funkciju:

Nitaste papile (papillae filiformes) su najbrojnije i daju jeziku hrapav izgled, naročito izražene kod životinja poput pasa i mačaka.

Pečurkaste papile (papillae fungiformes) izgledaju kao male crvene tačkice i imaju različit raspored kod različitih vrsta.

## Reference 
## Vanjski linkovi 
* https://www.science.org.au/curious/people-medicine/how-do-our-tastebuds-work

Kategorija:Čulni organi
Kategorija:Probavni sistem
Motovunski filmski festival

mini|desno|250p|mjesto održavanja filmskog festivala
**Motovun film festival**, filmski festival u srednjovjekovnom gradu Motovunu prvi put je održan 1998. godine. Posvećen je filmovima nastalim u malim i nezavisnim produkcijama širom svijeta. Značajke festivala ne obilježavaju crveni tepih i glamour. Naprotiv, projekcije filmova su pod otvorenim nebom, uske ulice grada žive 24 sata svih dana festivala, nema protokola, VIP salona. U početku festival je bio nenatjecateljskog karaktera, ali s godinama broj nagrada je rastao. Iako iznimne, nagrade i nagrađivanje nikada u potpunosti nisu obuzele ovaj festival. 

## Nagrade festivala 
* *Propeler Motovuna*, glavna nagrada festivala, koju dodjeljuje međunarodni žiri najboljem filmu u glavnom programu
* *Motovun online*, nagrada za najbolji film trajanja do 15 minuta, koju dodjeljuje žiri mladih hrvatskih filmskih profesionalaca
* *FIPRESCI* (Fédération Internationale de la Presse Cinématographique), najstarije i najuglednije udruženje filmskih kritičara svijeta
* *OdAdoA*, kao poticaj većoj distribuciji filmova nastalih u regiji "Od Albanije do Austrije"

## Vanjski linkovi 
Motovun film festival
Motovun film festival
Kategorija:Filmska umjetnost u Hrvatskoj
Kategorija:Hrvatski filmski festivali
Batočina

**Batočina** je jedna od općina u republici Srbiji. Nalazi se u centralnoj Srbiji i spada u Šumadijski okrug. Po podacima iz 2004. općina zauzima površinu od 136&nbsp;km2 (od čega na poljoprivrednu površinu otpada 10.474 ha, a na šumsku 2.7348 ha).

Centar općine je naselje Batočina. Općina Batočina se sastoji od 11 naselja. Po podacima iz 2011. godine u općini je živjelo 11.759 stanovnika, a prirodni priraštaj je iznosio -7,1 %. Po podacima iz 2004. broj zaposlenih u općini iznosi 2.095 ljudi. U općini se nalazi 11 osnovnih i 2 srednje škole.

Kategorija:Općine u Srbiji
Kategorija:Općine u Šumadijskom okrugu
*
Kategorija:Općine Šumadije i zapadne Srbije
Južnoafrička vaterpolska reprezentacija

**Južnoafrička vaterpolska reprezentacija** predstavlja državu Južnoafričku Republiku u sportu vaterpolu.

## Postava na Svjetsko prvenstvo 2007.
Dwayne Flatscher, Etienne Le Roux, Joao De Carvalho, Kevin O'Brien, Wayne Cowden, Alastair Stewart, Marvyn Kilian, Ryan Bell, Rick Diesel, Karl Niehaus, Adam Kajee, Duncan Woods, Donn Stewart
Izbornik: Vlado Trninić (Hrvatska)

## Afrička prvenstva 
## Olimpijske igre
## Nastupi na Svjetskim prvenstvima 
*1994.: zadnja
*1998.: zadnja
*2005.: zadnja

Do Svjetskog prvenstva 2007. godine, ovo su bila jedina tri nastupa ove države na Svjetskim prvenstvima.

## Reference 
## Vanjski linkovi 
Kategorija:Sport u Južnoafričkoj Republici
Kategorija:Vaterpolske reprezentacije
Đorđe Brujić

**Đorđe Brujić** (Karlovac, 1967.), književnik. Objavljuje poeziju, prozu i književnu kritiku.
 
## Stvaralaštvo 
## Djela 
Do sada objavio knjige poezije:

*"Novi pusti dani", Obodsko slovo, Podgorica, 1996.
*"Strah od šuma", Narodna knjiga, Beograd, 2001.
*"Uputstvo za putovanje", SKD Prosveta, Zagreb, 2004.
*"Kuća na ledu", Udruženje književnika Crne Gore, Podgorica, 2008.
*"Ulica za samoću", Književna zadruga Srpskog narodnog vijeća, Podgorica, 2011.Priredio "Izbor iz savremene poezije Srba iz Hrvatske", Knjiga Stvaranja, Podgorica, 2002.

## Vanjski linkovi 
*http://www.srpskenovinecg.com/kultura/kritike/11968-ulica-za-samocu-djordje-brujic-ranislav-ackovic 
*http://www.srpskenovinecg.com/kultura/poezija/11546-djordje-brujic-ulica-za-samocu-poezija 
*http://www.best-poems.net/djordje_brujic/la_pomme_le_soleil.html_0
*https://djordjebrujic.blogspot.com/ 

Kategorija:Hrvatski pisci
Kategorija:Rođeni 1967.
Kategorija:Biografije, Karlovac
Cesare Lombroso

mini|desno|Cesare Lombroso
**Cesare Lombroso** (Verona, 6. novembar 1836. - Torino, 19. oktobar 1909. godine) je bio italijanski liječnik, utemeljitelj antropološke teorije kaznenog prava i jedan od utemeljitelja kriminologije.

Njegovo učenje o rođenom zločincu i tipiziranje osoba predisponiranih za antisocijalnu usmjerenost odbačeni su. Ipak, i danas postoje čak i naučni krugovi koji podržavaju Lombrosovu teoriju. Takozvani "lombrosovski tip" osobe je ona koja ima nisko čelo, guste obrve, jaku donju vilicu, sitne oči, jake ekstremitete. Cesare Lombroso, italijanski psihijatar koji je živio na prijelazu 19. u 20. vijek, proučavao je tjelesne osobine (posebno glave) osuđenih kriminalaca, te je na temelju rezultata stvorio teoriju o rođenom zločincu.

## Reference 
## Vanjski linkovi 
Lombroso, Cesare
Vaterpolo na Olimpijskim igrama

**Vaterpolo na ljetnim Olimpijskim igrama** u muškoj konkurenciji u programu je od II ljetnih olimpijskih igara u Parizu 1900. godine. Na prvom turniru u Parizu je učestvovalo zapravo sedam timova, od kojih su bili neki nacionalno mješoviti i sastojali su se od plivača, koji su osim u plivanju nastupili i na vaterpolskom turniru. Prvi pobjednik je bio tim Osborne Swimming Club iz Manchestera, Velike Britanije.

Vaterpolo za ženskoj konkurenciji je uključen u program na II ljetnih olimpijskih igara u Sydneyu 2000. godine.

## Učesnici
### Muškarci
**•** = *službeno takmičenje* , **D** = *takmičenje održano kao demonstrativni sport *

### Žene
## Osvajači medalja 
### Muškarci 
### Žene 
## Bilješke 
## Reference 

Kategorija:Sportovi na LJOI